**Suure-Jaani Gümnaasiumi märgi statuut**

**§ 1. Üldsätted**

1. Suure-Jaani gümnaasiumi märk on tunnus, mis tähistab inimese seost Suure-Jaani gümnaasiumiga, kas läbi selle lõpetamise või gümnaasiumis töötamise.
2. Lisaks võivad märki kanda need, kes on panustanud Suure-Jaani gümnaasiumi arengusse rahaliselt või tegudega (näiteks lapsevanemad, kes on kuulunud gümnaasiumi hoolekogusse).

**§ 2. Märgi kirjeldus**

1. Suure-Jaani gümnaasiumi märk on 18 mm läbimõõduga, ringi kujuline.
2. Märgi peal on kujutatud Suure-Jaani gümnaasiumi vappi, so püha kotkast, kelle pea ümber on nimbus ja kes seisab sulepeal. Märgi välimine äär on piiratud sinise joonega.
3. Kotka kohal on trükitähtedes kiri SUURE-JAANI ja kotka all sõna GÜMNAASIUM, samuti trükitähtedes. Kotka ja kirja värv on potisinine, märgi tausta värv on hõbedane.
4. Märk on valmistatud uushõbedast.

**§ 3. Märgi kätteandmine**

1. Märgi annab tasuta välja Suure-Jaani direktor või tema poolt määratud isik, igal aastal gümnaasiumi lõpuaktusel Suure-Jaani gümnaasiumi lõpetajatele ja gümnaasiumiga seotud tegevõpetajatele ning töötajatele.
2. Gümnaasiumi kantseleist ja vilistlaste kokkutulekul on võimalus seda märki kõigil Suure-Jaanis keskharidust omandanud kooli vilistlastel ja endistel õpetajatel ning töötajatel omale osta.
3. Erandkorras võib direktor või tema poolt määratud isik märki annetada eriliste teenete eest ka muul ajal.

**§ 4. Märgi kandmine**

1. Gümnaasiumi töötajad, õpetajad ja vilistlased võivad märki kanda igapäevaselt riietusel, mis on sobilik ja ei riku märgi ega Suure-Jaani gümnaasiumi väärikust.
2. Gümnaasiumi märgi kandmine on eriti soovitatav pidulikel üritustel ja vastuvõttudel.
3. Märki kantakse vasakul pool rinnas või vasakul kuuerevääril.

**§ 5. Rakendussätted**

1. Märgi statuudi kooskõlastab Suure-Jaani gümnaasiumi hoolekogu ja kinnitab direktor.